CELEX: 
Language: hu
Date: 2008-10-30 00:00:00
Title: 2008/805/EK: A Tanács határozata ( 2008. július 15. ) az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás aláírásáról és ideiglenes alkalmazásáról#Gazdasági partnerségi megállapodás egyrészről a CARIFORUM-államok, másrészről az Európai Közösség és tagállamai között

Fontos jogi nyilatkozat

|

32008D0805

2008/805/EK: A Tanács határozata ( 2008. július 15. ) az egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás aláírásáról és ideiglenes alkalmazásáról  

Hivatalos Lap L 289 , 30/10/2008 o. 0001 - 0002

		A Tanács határozata( 2008. július 15.)az egyrészről a CARIFORUM-államok másrészről az Európai Közösség és tagállamai közötti gazdasági partnerségi megállapodás aláírásáról és ideiglenes alkalmazásáról(2008/805/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 57. cikke (2) bekezdésére, 71. cikkére, 80. cikke (2) bekezdésére, 133. cikke (1) bekezdésére, 133. cikke (5) és (6) bekezdésére és 181. cikkére, összefüggésben a 300. cikke (2) bekezdésének első albekezdésének első mondatával,tekintettel a Bizottság javaslatára,mivel:(1) A Tanács 2002. június 12-én felhatalmazta a Bizottságot arra, hogy az AKCS-országokkal tárgyalásokat kezdjen a gazdasági partnerségi megállapodásokról.(2) A tárgyalások lezárultak, és 2007. december 16-án parafálták az egyrészről a CARIFORUM-államok (vagyis Antigua és Barbuda, a Bahamai Közösség, Barbados, Belize, a Dominikai Közösség, a Dominikai Köztársaság, Grenada, a Guyanai Köztársaság, a Haiti Köztársaság, Jamaica, a Saint Christopher és Nevis, Saint Lucia, a Saint Vincent és Grenadine-szigetek, a Suriname Köztársaság és a Trinidad és Tobago Köztársaság) és másrészről az Európai Közösség és tagállamai közötti gazdasági partnerségi megállapodást (Economic Partnership Agreement, a továbbiakban: megállapodás).(3) A megállapodás 243. cikkének (4) bekezdése szerint a megállapodás bizonyos elemeit a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló, 2007. december 20-i 1528/2007/EK tanácsi rendelet [1] alapján alkalmazzák.(4) Hatálybalépéséig a megállapodás 243. cikkének (3) bekezdése rendelkezik ideiglenes alkalmazásáról.(5) A megállapodást a Közösség részéről alá kell írni, és későbbi időpontban történő megkötéséig ideiglenes alapon kell alkalmazni a Közösség hatáskörébe tartozó elemek vonatkozásában.(6) A megállapodás nem érintheti az európai uniós tagállamok befektetőinek ahhoz való jogait, hogy egy olyan befektetésekre vonatkozó megállapodásból eredő kedvezőbb elbánás előnyeiből részesüljenek, amelyben egy tagállam és egy CARIFORUM-állam a felek. A tagállamok fenntarthatnak és köthetnek ilyen megállapodást, amennyiben az megfelel a közösségi jogszabályoknak,A KÖVETKEZŐKÉPPEN HATÁROZOTT:1. cikkAz egyrészről a CARIFORUM-államok, másrészről az Európai Közösség és tagállamai közötti gazdasági partnerségi megállapodás aláírása a Közösség nevében jóváhagyásra kerül, figyelemmel a megállapodás megkötésére.A megállapodás szövegét csatolták e határozathoz.2. cikk(1) A Közös CARIFORUM-EK Tanácsban és a CARIFORUM–EK Kereskedelmi és Fejlesztési Bizottságban a Közösség álláspontját a Bizottság javaslatára a Tanács határozza meg a Szerződés megfelelő rendelkezéseivel összhangban.(2) A megállapodás 228. cikk (4) bekezdése céljaira a Tanács elnöke és a Bizottság valamely tagja felváltva tölti be a Közös CARIFORUM-EK Tanács elnökségét és képviseli a Közösség álláspontját a Szerződéssel összhangban. A megállapodás 230. cikke (2) bekezdése céljaira, a Bizottság valamely képviselője tölti be a CARIFORUM–EK Kereskedelmi és Fejlesztési Bizottság váltakozó elnökségét és képviseli a Közösség álláspontját.3. cikkA Tanács elnöke felhatalmazást kap, hogy kijelölje a megállapodásnak az Európai Közösség nevében történő aláírására jogosult személy(eke)t, figyelemmel a megállapodás megkötésére.4. cikkA megállapodást a megkötéséhez szükséges eljárások befejezéséig a megállapodás 243. cikke (3) bekezdésében előírtak szerint ideiglenesen alkalmazni kell a Közösség hatáskörébe tartozó elemek vonatkozásában. A Bizottság egy az ideiglenes alkalmazás dátumára vonatkozó információkat tartalmazó értesítést tesz közzé.Kelt Brüsszelben, 2008. július 15-én.a Tanács részérőlaz elnökM. Barnier[1] HL L 348., 2007.12.31., 1. o.--------------------------------------------------